พุ่งต่อ! ไทยพบติด “โควิด” ในกทม. 2 ราย มาจากตปท. 12 ราย ดันป่วยสะสมแตะ 4,086 คน
พุ่งต่อ! ไทยพบติด “โควิด” ในกทม. 2 ราย มาจากตปท. 12 ราย ดันป่วยสะสมแตะ 4,086 คน
6 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (6 ธ.ค.63) ระบุว่า พบผู้ป่วยยืนยันติดเชื้อรายใหม่เพิ่ม 14 ราย เป็นผู้เดินทางมาจากต่างประเทศและเข้าสถานกักกัน (Quarantine Facilities) 10 ราย มาจาก เบลเยียม 1 ราย, ยูเครน 1  ราย,ซาอุดีอาระเบีย 2 ราย, สหรัฐอเมริกา 1 ราย, กาตาร์ 1 ราย, สวีเดน 1 ราย , ญี่ปุ่น 1 ราย, เมียนมา 1 ราย และสหราชอาณาจักร 1 ราย
นอกจากนี้ อีก 2 รายเดินทางมาจากเมียนมา แต่ไม่ได้เข้าในสถานที่กักกัน และเป็นผู้ติดเชื้อในประเทศ 2 ราย จากจ.กรุงเทพมหานคร
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 4,086 ราย เป็นผู้ป่วยที่ติดเชื้อภายในประเทศ 2,459 ราย และผู้ป่วยที่เดินทางมาจากต่างประเทศ 1,627 ราย ส่วนผู้ป่วยรักษาหายแล้วเพิ่มอีก 5 ราย รวมเป็น 3,853 ราย ยังมีผู้ป่วยรักษาตัวอยู่ในโรงพยาบาล 173 ราย ยอดผู้เสียชีวิตสะสมคงที่ 60 ราย
